Στο 20,2% υποχώρησε η ανεργία το γ' τρίμηνο του έτους έναντι ποσοστού 21,1% που είχε καταγράψει το προηγούμενο (β) τρίμηνο και έναντι 22,6% που ήταν το ποσοστό της αντίστοιχης περιόδου του 2016.

Σύμφωνα με την ανακοίνωση της ΕΛΣΤΑΤ, η απασχόληση αυξήθηκε κατά 0,9% σε σχέση με το προηγούμενο τρίμηνο, και κατά 2,3% σε σχέση με το αντίστοιχο τρίμηνο του προηγουμένου έτους.

Ο αριθμός των ανέργων μειώθηκε κατά 4,6% σε σχέση με το προηγούμενο τρίμηνο και κατά 11,2% σε σχέση με το αντίστοιχο τρίμηνο του προηγουμένου έτους.

Αναλυτικότερα, κατά το Γ’ τρίμηνο του 2017, ο αριθμός των απασχολουμένων ανήλθε σε 3.823.705 άτομα και των ανέργων σε 970.062 άτομα. Το ποσοστό ανεργίας ήταν 20,2%, έναντι 21,1% του προηγουμένου τριμήνου.